కృష్ణుడి వేణుగానం ఇప్పటికీ వినిపిస్తుందట !..
కృష్ణుడి వేణుగానం ఇప్పటికీ వినిపిస్తుందట !
Mon, Sep 15, 2014, 12:43 PM
కృష్ణుడు తన వేణుగానంతో గోపాలకులను ... గోపికలను మంత్రముగ్ధులను చేసేవాడు. ఆ వేణుగానానికి పశువులు ... పక్షులు కూడా పరవశించిపోయేవి. ఆ వేణునాదాన్ని అవి తమకి ఆయన పంపిన ఆహ్వానంగా భావించేవి. ఎక్కడో కొండరాళ్లపైన ... చిటారు కొమ్మలపైన కూర్చుని ఆయన వేణువు వాయిస్తూ వుంటే, ఆ వైపుగా అవన్నీ సాగిపోయేవి.
వేణుగానంలో నుంచి కృష్ణుడు ఈ లోకంలోకి వచ్చి, చుట్టూ మూగిన గోవులను ... గోపాలకులను చూసి సంతోషంతో పొంగిపోయేవాడు. అల్లరి ... ఆనందం ... పారవశ్యంతో ఆ సమయంలో అక్కడ ఒక పండుగ వాతావరణం కనిపించేదట. ఆ ఘట్టాలను గురించి వింటూ వుంటే అందరికీ అందులో భాగస్వాములు కావాలనిపిస్తుంది. అలాంటి వేణుగానం ఇప్పటికీ అప్పుడప్పుడు వినిపిస్తూ ఉందంటే ఎవరికి మాత్రం ఆశ్చర్యం కలగదు.
కృష్ణుడు గోపికలతో కలిసి ఆడిపాడిన 'బృందావనం' లో అడుగడుగునా ఆ స్వామికి సంబంధించిన అనేక లీలావిశేషాలు పలకరిస్తూ వుంటాయి. ఇక్కడి భాండీరవనానికి దగ్గరలో 'వంశీ వటం' అనే పేరుతో ఒక మహావృక్షం దర్శనమిస్తుంది. అప్పట్లో కృష్ణుడు ఈ చెట్టుపై కూర్చుని వేణువు ఊదేవాడట. ఇప్పటికీ ... అప్పుడప్పుడు రాత్రి వేళలో ఈ ప్రదేశంలో వేణుగానం వినిపిస్తూ ఉంటుందని అంటారు. ఆ వేణుగానం చెవినపడిన వాళ్లు అదృష్టవంతులని చెబుతుంటారు.
ఇందులో నిజానిజాల మాట అలా ఉంచితే, ఎంతో ప్రత్యేకతను ... విశిష్టతను సంతరించుకుని కనిపించే ఆ మహావృక్షాన్ని చూస్తుంటే ఏ చెట్టుకొమ్మ చాటునో కృష్ణుడు దాక్కున్నాడేమోనని అనిపిస్తుంది. ఆయన చెట్టు దిగడమే ఆలస్యం ఆయన అల్లరి బృందంలో చేరిపోవాలని మనసు ఆరాటపడుతుంది.
krishnudi venugaanam ippatikee vinipistundata !..
krishnudi venugaanam ippatikee vinipistundata !
Mon, Sep 15, 2014, 12:43 PM
krishnudu tana venugaanamto gopalakulanu ... gopikalanu mantramugdhulanu chesevadu. aa venugaanaaniki pasuvulu ... pakshulu kuudaa paravasinchipoyevi. aa venunaadaanni avi tamaki aayana pampina aahvaanamgaa bhavinchevi. ekkado kondaraallapaina ... chitaaru kommalapaina kuurchuni aayana venuvu vaayistuu vunte, aa vaipugaa avannee saagipoyevi.
venugaanamlo nunchi krishnudu ee lokamloki vachi, chuttu moogina govulanu ... gopalakulanu chusi santoshamto pongipoyevadu. allari ... aanandam ... paaravasyamto aa samayamlo akkada oka panduga vaataavaranam kanipinchedata. aa ghattaalanu gurinchi vintuu vunte andarikee andulo bhaagaswaamulu kaavaalanipistundi. alanti venugaanam ippatikee appudappudu vinipistuu undante evariki maatram aascharyam kalagadu.
krishnudu gopikalatho kalisi aadipaadina 'brundavanam' loo adugaduguna aa swaamiki sambandhinchina aneka leelavisheshalu palakaristuu vuntaayi. ikkadi bhaandiiravanaaniki daggaralo 'vamshee vatam' ane paerutho oka mahavruksham darsanamistundi. appatlo krishnudu ee chettupai kuurchuni venuvu oodevaadata. ippatikee ... appudappudu raatri vaelaloo ee pradesamlo venugaanam vinipistuu untundani antaaru. aa venugaanam chevinapadina vaallu adrushtavantulani chebutuntaaru.
indulo nijanijala maata alaa unchithe, entho pratyekatanu ... vishishtatanu santarinchukuni kanipinche aa mahavrukshanni chustunte e chettukomma chaatuno krishnudu dakkunnademonani anipistundi. aayana chettu digadame aalasyam aayana allari brundamlo cheripovalani manasu aaraatapadutundi.